Midttun ble født i Øksfjord i Loppa kommune, men startet sin politiske karriere i Alta. Fra 1983 hadde hun en rekke offentlige verv, blant annet som medlem av Det regionale høgskolestyret for Finnmark, styret for Postverket og Samerettsutvalget. Fra 1986 til 1987 var hun personlig sekretær for sosialminister Tove Strand Gerhardsen. Deretter fylkesråd i Finnmark fra 1988 til 1995 og fylkesordfører fra 1995 til 2003.